పోలెండ్ దేశానికి వెయ్యి సంవత్సరాల చరిత్ర ఉంది. ఎక్కువగా యూరోపియన్ సంస్కృతి కనబడుతుంది. ఇక్కడ మత సహనం అధికం. ప్రజలందరికీ సమానమైన హక్కులు ఉంటాయి. స్త్రీ, పురుష సమానత్వాన్ని పాటిస్తారు. ఉంది. పోలెండ్ ప్రజలను పోల్స్ అంటారు. దాదాపు 98 శాతం ప్రజలు పోలిష్ భాషను మాట్లాడతారు. దేశంలో జర్మన్‌లు, ఉక్రేనియన్‌లు, బెలారూసియ+న్‌లు, జిప్సీలు, లిధువేనియన్‌లు, జ్యుయిష్‌లు కూడా ఉన్నారు. ఇలా దేశంలో విభిన్న దేశాలకు చెందిన వారు ఉండడం వల్ల దేశమంతటా విభిన్నమైన సంస్కృతి, సంప్రదాయాలు కనబడతాయి.

పోలాండ్ సంస్కృతి క్లిష్టమైన 1,000-సంవత్సరాల దేశచరిత్రకు చాలా దగ్గరగా ఉంటుంది. భౌగోళికంగా ఐరోపా సంస్కృతుల సంగమం వద్ద ఉన్న ఫలితంగా ఐరోపాచరిత్రలో ప్రత్యేక పాత్ర వహించింది. పోర్చుగీసు సంస్కృతి ప్రోటో-స్లావ్స్ సంస్కృతి మూలాలను కలిగి ఉంది. జర్మనీ, లాటిన్, బైజాన్టైన్ మూలాలు కలిగిన ప్రజలు, ఇతర జాతి సమూహాలకు చెందిన ప్రజలు, అల్పసంఖ్యాక ప్రజల సాంస్కృతిక ప్రభావాలు పోలండు సంస్కృతిని తీవ్రంగా ప్రభావితం చేసాయి.

పోలాండ్ ప్రజలు సాంప్రదాయకంగా విదేశాల నుండి వచ్చే కళాకారులకు అతిథ్యం ఇవ్వడంలో ప్రత్యేక గుర్తింపు కలిగి ఉన్నారు. అలాగే ఇతర దేశాల్లో ప్రజాదరణ పొందిన సాంస్కృతిక, కళాత్మక ధోరణులను అనుసరిస్తున్నారు. 19 వ - 20 వ శతాబ్దాల్లో పోలాండు సాంస్కృతిక పురోగతి నుండి రాజకీయ, ఆర్థిక కార్యకలాపాలకు ప్రాధాన్యతనివ్వడం సంభవించింది.

సంస్కృతి - సంప్రదాయాలు
యుద్ధానంతర కమ్యూనిజం
సంప్రదాయం
రెండవ ప్రపంచ యుద్ధం